  

        Nr.  22843/11.12.2023


RAPORT DE SPECIALITATE,

Subsemnatul Iamandi Ion, şef serviciu administraţie, registrul agricol, relaţii cu publicul, arhivă, secretariat şi protocol având vedere : 
- adresa înregistrată sub nr. 22227/28.11.20323 din partea Secretarului general al oraşului Boldeşti-Scăeni prin care se solicită întocmirea unui raport de specialitate referitor la Proiectul de hotărâre de modificare a HCL nr. 29/28.02.2022 privind aprobarea achiziționării de servicii juridice şi consultanţă, asistenţă juridică şi reprezentare;
- Proiectul de hotărâre de modificare a HCL nr. 29/28.02.2022 privind aprobarea achiziționării de servicii juridice şi consultanţă, asistenţă juridică şi reprezentare, cu referatul de aprobare şi argumentele care au stat la baza iniţieii proiectului de hotărâre;
- Hotărârea Consiliului Local nr. 29/28.02.2022 privind aprobarea achiziţionării de servicii juridice de consultanţă asistenţă şi reprezentare;
· Adresa înregistrată sub nr. 21479/17.11.2023 din partea Năstase și Asociații SPARL prin care se notifică faptul că în dosarul nr. 4189/105/2023 sunt interese contrare între UAT Boldeşti-Scăeni şi Consiliul Local Boldeşti-Scăeni, iar reprezentarea consiliului local nu mai poate fi făcută de  prestatorul de servicii juridice;
- Hotărârea Consiliului Local nr. 184/4.12.2023 privind rezilierea  contractului de asistență juridică și reprezentare încheiat între UAT Boldești-Scăeni, Consiliul Local al orașului Boldești-Scăeni și Năstase și Asociații SPARL;
- atribuţiile stabilite prin Fişa postului potrivit cărora asigur buna desfăşurare a activităţii în relaţia cu instanţele de judecată, prin intermediul avocatului prestator de servicii juridice care are încheiat contract de prestări servicii;
- situaţia litigiilor în instanţă în care una din părţi este SC JOVILA CONSTRUCT SRL;
- OUG nr. 57/2019 privind Codul administrativ, cu modificările şi completările uletrioare, 
Am analizat proiectul de hotărâre sus amintit şi materialele aferente acestuia şi am constatat următoarele:
-	Potrivit dispoziţiilor art.109 din OUG nr. 57/2019 privind Codul administrativ, reprezentarea în justiţie a unităţilor administrativ-teritoriale se asigură de către primar, iar primarul stă în judecată în calitate de reprezentant legal al unităţii administrativ-teritoriale, pentru apărarea drepturilor şi intereselor legitime ale acesteia, şi nu în nume personal;
- H.C.L. nr. 29/2022 privind aprobarea achiziționării de servicii juridice şi consultanţă, asistenţă juridică şi reprezentare, a fost adoptată în concordanţă cu prevederile art. 109 din  OUG nr. 57/2019 privind Codul administrativ;



· [bookmark: _GoBack]faptul că în OUG nr. 57/2019 privind Codul administrativ nu sunt prevederi în ceea ce priveşte apărarea intereselor consiliului local în faţa instanţelor de judecată, în dosarele în care acesta este parte.

Faţă de cele mai sus constatate, consider că modificarea HCL nr. 29/28.02.2022 privind aprobarea achiziționării de servicii juridice şi consultanţă, asistenţă juridică şi reprezentare, astfel cum se propune prin proiectul de hotărâre nu este în concordanţă cu legislaţia incidentă. 





ÎNTOCMIT,

Șef serviciu,
 Iamandi Ion
